# Επίσημη Εφημερίδα C 269/2014

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 269 |
| | |
| Έκδοση στην ελληνική γλώσσα | Ανακοινώσεις και Πληροφορίες | 57ό έτος15 Αυγούστου 2014 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 269

Έκδοση στην ελληνική γλώσσα

Ανακοινώσεις και Πληροφορίες

57ό έτος15 Αυγούστου 2014

---

| Ανακοίνωση αριθ | Περιεχόμενα | Σελίδα |
| --- | --- | --- |
| | IV   Πληροφορίες |
| | ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ |
| | Ευρωπαϊκή Επιτροπή |
| 2014/C 269/01 | Ισοτιμίες του ευρώ | 1 |

Ανακοίνωση αριθ

Περιεχόμενα

Σελίδα

IV   Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

2014/C 269/01

Ισοτιμίες του ευρώ

1

| | V   Γνωστοποιήσεις |
| --- | --- |
| | ΛΟΙΠΕΣ ΠΡΑΞΕΙΣ |
| | Ευρωπαϊκή Επιτροπή |
| 2014/C 269/02 | Δημοσίευση αίτησης καταχώρισης σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων | 2 |

V   Γνωστοποιήσεις

ΛΟΙΠΕΣ ΠΡΑΞΕΙΣ

Ευρωπαϊκή Επιτροπή

2014/C 269/02

Δημοσίευση αίτησης καταχώρισης σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων

2

| EL | |
| --- | --- |

EL

---

IV Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

| 15.8.2014 | EL | Επίσημη Εφημερίδα της Ευρωπαϊκής Ένωσης | C 269/1 |
| --- | --- | --- | --- |

15.8.2014

EL

Επίσημη Εφημερίδα της Ευρωπαϊκής Ένωσης

C 269/1

---

Ισοτιμίες του ευρώ (1)

14 Αυγούστου 2014

2014/C 269/01

1 ευρώ =

| | Νομισματική μονάδα | Ισοτιμία |
| --- | --- | --- |
| USD | δολάριο ΗΠΑ | 1,3373 |
| JPY | ιαπωνικό γιεν | 136,99 |
| DKK | δανική κορόνα | 7,4554 |
| GBP | λίρα στερλίνα | 0,80160 |
| SEK | σουηδική κορόνα | 9,1842 |
| CHF | ελβετικό φράγκο | 1,2124 |
| ISK | ισλανδική κορόνα | |
| NOK | νορβηγική κορόνα | 8,2260 |
| BGN | βουλγαρικό λεβ | 1,9558 |
| CZK | τσεχική κορόνα | 27,845 |
| HUF | ουγγρικό φιορίνι | 312,73 |
| LTL | λιθουανικό λίτας | 3,4528 |
| PLN | πολωνικό ζλότι | 4,1799 |
| RON | ρουμανικό λέου | 4,4333 |
| TRY | τουρκική λίρα | 2,8836 |
| AUD | δολάριο Αυστραλίας | 1,4354 |
| CAD | δολάριο Καναδά | 1,4565 |
| HKD | δολάριο Χονγκ Κονγκ | 10,3655 |
| NZD | δολάριο Νέας Ζηλανδίας | 1,5730 |
| SGD | δολάριο Σιγκαπούρης | 1,6660 |
| KRW | ουόν Νότιας Κορέας | 1 364,74 |
| ZAR | νοτιοαφρικανικό ραντ | 14,1157 |
| CNY | κινεζικό ρενμινπί γιουάν | 8,2287 |
| HRK | κροατική κούνα | 7,6270 |
| IDR | ρουπία Ινδονησίας | 15 612,96 |
| MYR | μαλαισιανό ρινγκίτ | 4,2411 |
| PHP | πέσο Φιλιππινών | 58,274 |
| RUB | ρωσικό ρούβλι | 48,0355 |
| THB | ταϊλανδικό μπατ | 42,625 |
| BRL | ρεάλ Βραζιλίας | 3,0463 |
| MXN | πέσο Μεξικού | 17,5280 |
| INR | ινδική ρουπία | 81,3513 |

Νομισματική μονάδα

Ισοτιμία

USD

δολάριο ΗΠΑ

1,3373

JPY

ιαπωνικό γιεν

136,99

DKK

δανική κορόνα

7,4554

GBP

λίρα στερλίνα

0,80160

SEK

σουηδική κορόνα

9,1842

CHF

ελβετικό φράγκο

1,2124

ISK

ισλανδική κορόνα

NOK

νορβηγική κορόνα

8,2260

BGN

βουλγαρικό λεβ

1,9558

CZK

τσεχική κορόνα

27,845

HUF

ουγγρικό φιορίνι

312,73

LTL

λιθουανικό λίτας

3,4528

PLN

πολωνικό ζλότι

4,1799

RON

ρουμανικό λέου

4,4333

TRY

τουρκική λίρα

2,8836

AUD

δολάριο Αυστραλίας

1,4354

CAD

δολάριο Καναδά

1,4565

HKD

δολάριο Χονγκ Κονγκ

10,3655

NZD

δολάριο Νέας Ζηλανδίας

1,5730

SGD

δολάριο Σιγκαπούρης

1,6660

KRW

ουόν Νότιας Κορέας

1 364,74

ZAR

νοτιοαφρικανικό ραντ

14,1157

CNY

κινεζικό ρενμινπί γιουάν

8,2287

HRK

κροατική κούνα

7,6270

IDR

ρουπία Ινδονησίας

15 612,96

MYR

μαλαισιανό ρινγκίτ

4,2411

PHP

πέσο Φιλιππινών

58,274

RUB

ρωσικό ρούβλι

48,0355

THB

ταϊλανδικό μπατ

42,625

BRL

ρεάλ Βραζιλίας

3,0463

MXN

πέσο Μεξικού

17,5280

INR

ινδική ρουπία

81,3513

---

(1)  Πηγή: Ισοτιμίες αναφοράς που δημοσιεύονται από την Ευρωπαϊκή Κεντρική Τράπεζα.

---

V Γνωστοποιήσεις

ΛΟΙΠΕΣ ΠΡΑΞΕΙΣ

Ευρωπαϊκή Επιτροπή

| 15.8.2014 | EL | Επίσημη Εφημερίδα της Ευρωπαϊκής Ένωσης | C 269/2 |
| --- | --- | --- | --- |

15.8.2014

EL

Επίσημη Εφημερίδα της Ευρωπαϊκής Ένωσης

C 269/2

---

Δημοσίευση αίτησης καταχώρισης σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων

2014/C 269/02

Η παρούσα δημοσίευση παρέχει το δικαίωμα ένστασης κατά την έννοια του άρθρου 51 του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου (1).

ΕΝΙΑΙΟ ΕΓΓΡΑΦΟ

ΚΑΝΟΝΙΣΜΟΣ (ΕΚ) αριθ. 510/2006 ΤΟΥ ΣΥΜΒΟΥΛΙΟΥ

για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων
   (2)

«KLENOVECKÝ SYREC»

Αριθ. ΕΚ: SK-PGI-0005-1008 - 22.06.2012

ΠΓΕ ( X ) ΠΟΠ ( )

1.   Ονομασία:

«Klenovecký Syrec»

2.   Κράτος μέλος ή τρίτη χώρα

Σλοβακική Δημοκρατία

3.   Περιγραφή του γεωργικού προϊόντος ή του τροφίμου

3.1.   Τύπος προϊόντων

Κλάση 1.3: Τυριά

3.2.   Περιγραφή του προϊόντος για το οποίο ισχύει η ονομασία υπό 1

Το «Klenovecký syrec» είναι ένα ημίσκληρο, ωριμασμένο τυρί, καπνιστό ή μη, σε σχήμα ρόδας διαμέτρου 10–25 cm ή πρίσματος διαστάσεων 10–14 × 12–16 × 8–12 cm. Η βασική πρώτη ύλη για το «Klenovecký syrec» είναι το πρόβειο ή αγελαδινό γάλα με προσθήκη γαλακτικών καλλιεργειών που έχουν απομονωθεί από ανεπεξέργαστο πρόβειο γάλα. Παράγεται είτε απευθείας στη salaš (στάνη) είτε στο αγρόκτημα, με την ίδια μέθοδο παραγωγής όπως στις στάνες, ή ακόμη σε γαλακτοκομεία, με βιομηχανική μέθοδο. Η επιφάνεια των κεφαλιών δεν παρουσιάζει ρωγμές και φέρει ένα ιδιαίτερο σχέδιο μωσαϊκού χαραγμένο στο τυρί, αποτελούμενο από κύκλο διαμέτρου 4–6 cm ο οποίος περικλείει έναν σταυρό ή ένα τετράφυλλο τριφύλλι. Το «Klenovecký syrec» μπορεί να έχει μαλακή κρούστα και να έχει χρωματιστεί πράσινο ή με χρήση τέφρας ξύλου. Το βάρος του ποικίλλει από 1 έως 4 kg.

Το καπνιστό «Klenovecký syrec» διαφέρει από το μη καπνιστό, κυρίως ως προς το χρώμα και το άρωμα. Το καπνιστό «Klenovecký syrec» έχει χρώμα ελαφρώς κίτρινο έως χρυσοκίτρινο, χαρακτηριστικό άρωμα καπνιστού και ελαφρώς (1 %)υψηλότερη περιεκτικότητα σε αλάτι. Το μη καπνιστό «Klenovecký syrec» είναι λευκό έως υπόλευκο, χωρίς άρωμα καπνιστού. Οι δύο τύποι δεν διαφέρουν όσον αφορά την υφή και τη σύσταση.

Μόνο τα μη καπνιστά τυριά είναι χρωματισμένα (πράσινα ή με τέφρα ξύλου).

Το «Klenovecký syrec» διατίθεται στο εμπόριο περιτυλιγμένο με μεμβράνη κατάλληλη για τρόφιμα.

Ιδιότητες:

Χρώμα: στην επιφάνεια, χρυσοκίτρινο ή πράσινο ή στο χρώμα της τέφρας ξύλου ή, για τα καπνιστά τυριά, χρυσοκάστανο/χρυσοκίτρινο· στο εσωτερικό, κίτρινο/λευκό.

Υφή: μαλακή, εύκαμπτη και ελαστική· στην επιφάνεια κοπής διακρίνονται μικροσκοπικές οπές.

Άρωμα και γεύση: ευχάριστη γεύση τυριού, ελαφρώς ξινόγαλου έως ώριμου τυριού με άρωμα πρόβειου γάλακτος, ελαφρώς αλμυρή και, στα καπνιστά τυριά, τυπικά καπνιστού.

Σύσταση:

Ξηρά ουσία: τουλάχιστον 50,0 % κατά βάρος.

Λίπος επί ξηράς ουσίας: τουλάχιστον 43,0 % κατά βάρος.

Αλάτι: το μέγιστο 2,5 % κατά βάρος.

3.3.   Πρώτες ύλες (μόνο για μεταποιημένα προϊόντα)

Το «Klenovecký syrec» παράγεται στις στάνες και τα αγροκτήματα, από ανεπεξέργαστο πρόβειο ή αγελαδινό γάλα με προσθήκη γαλακτικών καλλιεργειών που έχουν απομονωθεί από ανεπεξέργαστο πρόβειο γάλα, ή σε βιομηχανικές εγκαταστάσεις, από παστεριωμένο πρόβειο ή αγελαδινό γάλα με προσθήκη γαλακτικών καλλιεργειών που έχουν απομονωθεί από ανεπεξέργαστο πρόβειο γάλα. Παράγεται, κατά κύριο λόγο, από γάλα προερχόμενο από την οριοθετημένη γεωγραφική περιοχή. Η ποιότητα του γάλακτος ελέγχεται τακτικά και καταγράφεται στις εγκαταστάσεις των παραγωγών και των μεταποιητών του γάλακτος, με παρακολούθηση των ακόλουθων παραμέτρων: αναστολείς, θερμοκρασία, οξύτητα, λίπος, ειδικό βάρος και ξηρά ουσία χωρίς λίπος. Ο συνολικός αριθμός μικροοργανισμών και ο αριθμός σωματικών κυττάρων προσδιορίζονται από πιστοποιημένα εργαστήρια.

3.4.   Ζωοτροφές (μόνο για προϊόντα ζωικής προέλευσης)

Δεν επιβάλλονται ιδιαίτερες απαιτήσεις ποιότητας ούτε περιορισμοί όσον αφορά την προέλευση των ζωοτροφών.

3.5.   Συγκεκριμένα στάδια της παραγωγής που πρέπει να εκτελούνται εντός της οριοθετημένης γεωγραφικής περιοχής

Το «Klenovecký syrec» παράγεται στις στάνες ή σε αγροκτήματα, με παραδοσιακή μέθοδο, ή σε τυροκομεία, με βιομηχανική μέθοδο.

Μέθοδος παραγωγής στη στάνη:

| | Προσθήκη καλλιεργειών |
| --- | --- |

Προσθήκη καλλιεργειών

| | Παρασκευή τυροπήγματος |
| --- | --- |

Παρασκευή τυροπήγματος

| | Θέρμανση |
| --- | --- |

Θέρμανση

| | Μορφοποίηση και άτμιση της επιφάνειας |
| --- | --- |

Μορφοποίηση και άτμιση της επιφάνειας

| | Συμπίεση και οξίνιση |
| --- | --- |

Συμπίεση και οξίνιση

| | Αλάτιση |
| --- | --- |

Αλάτιση

| | Υποκαπνισμός, αναλόγως του τύπου |
| --- | --- |

Υποκαπνισμός, αναλόγως του τύπου

| | Ωρίμαση |
| --- | --- |

Ωρίμαση

Βιομηχανική μέθοδος παραγωγής:

| | Παστερίωση |
| --- | --- |

Παστερίωση

| | Προσθήκη καλλιεργειών |
| --- | --- |

Προσθήκη καλλιεργειών

| | Παρασκευή τυροπήγματος |
| --- | --- |

Παρασκευή τυροπήγματος

| | Θέρμανση |
| --- | --- |

Θέρμανση

| | Μορφοποίηση και άτμιση της επιφάνειας |
| --- | --- |

Μορφοποίηση και άτμιση της επιφάνειας

| | Συμπίεση και οξίνιση |
| --- | --- |

Συμπίεση και οξίνιση

| | Αλάτιση και, αναλόγως του τύπου, υποκαπνισμός |
| --- | --- |

Αλάτιση και, αναλόγως του τύπου, υποκαπνισμός

| | Ωρίμαση |
| --- | --- |

Ωρίμαση

Όλα τα στάδια της παραγωγής εκτελούνται εντός της οριοθετημένης γεωγραφικής περιοχής.

Το γάλα υποβάλλεται σε παστερίωση στην περίπτωση της βιομηχανικής παραγωγής, ιδίως όταν πρόκειται για αγελαδινό γάλα που συλλέγεται ημερησίως από περισσότερους του ενός γαλακτοπαραγωγούς. Όταν για την παρασκευή του τυριού χρησιμοποιείται νωπό γάλα από έναν μόνο προμηθευτή, η παστερίωση δεν είναι αναγκαία.

Η γεύση και η ποιότητα του τελικού προϊόντος δεν επηρεάζονται ούτε από τη μέθοδο παραγωγής —στη στάνη ή στη βιομηχανία— ούτε από τη χρήση πρόβειου ή αγελαδινού γάλακτος με προσθήκη γαλακτικών καλλιεργειών που έχουν απομονωθεί από ανεπεξέργαστο πρόβειο γάλα.

3.6.   Ειδικοί κανόνες για τον τεμαχισμό, το τρίψιμο, τη συσκευασία κ.λπ.

Τα ώριμα τυριά τοποθετούνται σε υγιεινές συσκευασίες κατάλληλες για τρόφιμα. Διατίθενται στο εμπόριο ακέραια ή τεμαχισμένα και συσκευάζονται στον τόπο παραγωγής τους. Αυτό γίνεται για να διατηρηθούν η ποιότητά τους, το χαρακτηριστικό τους σχήμα και τα ιδιαίτερα διακοσμητικά στοιχεία τους, και ιδίως για να αποφεύγονται οι απομιμήσεις, ώστε να μην παραπλανώνται οι καταναλωτές.

3.7.   Ειδικοί κανόνες για την επισήμανση

Οι παραγωγοί που παρασκευάζουν το «Klenovecký syrec» σύμφωνα με τις προδιαγραφές επιτρέπεται να χρησιμοποιούν την ονομασία «Klenovecký syrec» για επισήμανση, διαφήμιση και εμπορική προώθηση.

Η ετικέτα που τοποθετείται στο προϊόν πρέπει να περιλαμβάνει:

| — | την ονομασία «Klenovecký syrec», σε περίοπτη θέση, |
| --- | --- |

—

την ονομασία «Klenovecký syrec», σε περίοπτη θέση,

| — | τον τύπο γάλακτος – πρόβειο γάλα (το αγελαδινό γάλα δεν χρειάζεται να αναφέρεται), |
| --- | --- |

—

τον τύπο γάλακτος – πρόβειο γάλα (το αγελαδινό γάλα δεν χρειάζεται να αναφέρεται),

| — | αναφορά του τύπου τυριού – καπνιστό ή μη, |
| --- | --- |

—

αναφορά του τύπου τυριού – καπνιστό ή μη,

| — | τις λέξεις «chránené zemepisné označenie» (προστατευόμενη γεωγραφική ένδειξη) και το αντίστοιχο σύμβολο της Ευρωπαϊκής Ένωσης. |
| --- | --- |

—

τις λέξεις «chránené zemepisné označenie» (προστατευόμενη γεωγραφική ένδειξη) και το αντίστοιχο σύμβολο της Ευρωπαϊκής Ένωσης.

4.   Συνοπτική οριοθέτηση της γεωγραφικής περιοχής

Η γεωγραφική περιοχή παραγωγής του «Klenovecký syrec» περιλαμβάνει την περιοχή Gemer–Malohont και άλλες περιοχές των ορέων Slovenské Rudohorí. Η περιοχή αυτή βρίσκεται στην κεντρική και ανατολική Σλοβακία, όπου επικρατούν οι ορεινοί βοσκότοποι. Περιβάλλεται βόρεια από τις κορυφογραμμές της οροσειράς Nízkych Tatier, δυτικά από τα όρη Javorie και Ostrôžky, νότια από τα ορεινά Cerová και τα σύνορα με την Ουγγαρία και ανατολικά από τα όρη Slovenské Rudohorie.

Η προβατοτροφία και η βοοτροφία είναι ευρέως διαδεδομένες σε αυτή την ορεινή περιοχή και παρέχουν το γάλα για την παραγωγή του «Klenovecký syrec». Συγκεκριμένα, στην περιοχή γύρω από το Klenovec υπάρχουν πολλά παραδοσιακά αμόλυντα λιβάδια και βοσκότοποι κατάλληλα για τη βόσκηση προβάτων και βοοειδών. Το γάλα από αυτές τις περιοχές στους πρόποδες των βουνών έχει εξαιρετικές ιδιότητες για τυροκομική μεταποίηση και ζύμωση και, επομένως, αποτελεί καλή βάση για την παραγωγή τυριού εξαιρετικά υψηλής ποιότητας.

5.   Δεσμός με τη γεωγραφική περιοχή

5.1.   Ιδιαιτερότητα της γεωγραφικής περιοχής

Στη συγκεκριμένη γεωγραφική περιοχή επικρατούσαν, και εξακολουθούν να επικρατούν, κατάλληλες συνθήκες για την εκτροφή και τη βόσκηση προβάτων και βοοειδών. Οι κάτοικοί της αξιοποίησαν κατάλληλα το ορεινό περιβάλλον και εξακολουθούν να το πράττουν. Η κύρια απασχόληση των κατοίκων των χωριών αυτής της γεωγραφικής περιοχής των ορέων Slovenské Rudohorie ήταν η κτηνοτροφία και η παραγωγή τροφίμων μικρής κλίμακας, και αυτό ισχύει έως σήμερα.

Η παραγωγή του «Klenovecký syrec» είναι επίσης ιστορικά συνδεδεμένη με τη συγκεκριμένη περιοχή. Η πρώτη διατηρημένη γραπτή μαρτυρία σχετικά με το παραδοσιακό αυτό τυρί που έχει διαφυλαχθεί έως σήμερα ανάγεται στο 1850. Την εποχή εκείνη το «Klenovecký syrec» παραγόταν ήδη σε μικρή κλίμακα στην περιοχή και εξαγόταν στις γειτονικές χώρες, όπου ήταν πολύ δημοφιλές.

Το «Klenovecký syrec» παραγόταν και εξακολουθεί να παράγεται εντός της οριοθετημένης γεωγραφικής περιοχής. Η παραγωγή του συνδεόταν επίσης με τις παραδοσιακές, ειδικές και μοναδικές δεξιότητες των ίδιων των παραγωγών. Η διαδικασία παραγωγής, καθώς και το σχήμα και η ποιότητα του προϊόντος, διατηρήθηκαν χάρη στις δεξιότητες, την εμπειρία και τη γνώση που αποκτήθηκαν από τις προηγούμενες γενιές. Μια άλλη πτυχή της ιδιοτυπίας της παραγωγής είναι η δεξιότητα που απαιτείται για την επεξεργασία της επιφάνειας του τυριού με ζεστό νερό, χάρη στην οποία αποκτά λεία και σφικτή όψη, πάνω στην οποία εγχαράσσεται το τυπικό παραδοσιακό διακοσμητικό σχέδιο με πίεση της αντίστοιχης μήτρας πάνω στην επιφάνεια, ενόσω αυτή είναι ακόμη ζεστή. Με γνώμονα την πείρα που έχει συσσωρευτεί και την παράδοση που έχει δημιουργηθεί, εύλογα θεωρείται ότι η παραδοσιακή παραγωγή θα εξακολουθήσει να υφίσταται και θα αυξηθεί, τόσο στις μικρής κλίμακας εκμεταλλεύσεις όσο και, σταδιακά, στις μεγαλύτερες εκμεταλλεύσεις βιομηχανικής κλίμακας.

5.2.   Ιδιοτυπία του προϊόντος

Το «Klenovecký syrec» είναι ένα ημίσκληρο ωριμασμένο τυρί, καπνιστό ή μη, παραγόμενο με προσθήκη πρωτότυπης καλλιέργειας που περιέχει βακτήρια γαλακτικού οξέος των γενών Lactococcus και Lactobacillus, τα οποία προσδίδουν στο «Klenovecký syrec» τις χαρακτηριστικές και ξεχωριστές ιδιότητές του, παρεμφερείς με αυτές του ωριμασμένου τυριού από πρόβειο γάλα. Παραγόμενο με τον τρόπο αυτό, το τυρί εμφανίζει, ανεξάρτητα από την περίοδο του έτους κατά την οποία παρασκευάστηκε, ποιοτικά χαρακτηριστικά όπως εκείνα του τυριού από ανεπεξέργαστο γάλα υψηλής ποιότητας που έχει παραχθεί κατά το βέλτιστο τμήμα της περιόδου εκτροφής. Αυτή η καλλιέργεια γαλακτικού οξέος απομονώθηκε από ανεπεξέργαστο πρόβειο γάλα και πρόβειο τυρί στις σλοβακικές στάνες των βοσκών (salaš).

Το «Klenovecký syrec» διαθέτει ιδιαίτερα διακοσμητικά στοιχεία. Κατά τη μορφοποίηση, η επιφάνεια του τυριού εγχαράσσεται με τυροκομική μήτρα που φέρει ειδικό διακοσμητικό σχέδιο αποτελούμενο από κύκλο που περικλείει σταυρό ή τετράφυλλο τριφύλλι. Η περιφέρεια του κύκλου είναι οδοντωτή. Τα διακοσμητικά στοιχεία συμβολίζουν τη γη, το σύμπαν, τον ήλιο και τη σοφία των προγόνων, καθώς η ζωή και η καλή τύχη εξαρτώνται από τον ήλιο.

5.3.   Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με μια συγκεκριμένη ιδιότητα, τη φήμη ή άλλα χαρακτηριστικά του προϊόντος (για τις ΠΓΕ)

Η αίτηση καταχώρισης της γεωγραφικής ένδειξης «Klenovecký syrec» βασίζεται στην παράδοση, την ιδιαίτερη ποιότητα, τη φήμη και το σχήμα με τα ιδιαίτερα διακοσμητικά στοιχεία του. Η ιδιαίτερη ποιότητα του τυριού χαρακτηρίζεται από ευχάριστη γεύση ωριμασμένου τυριού και άρωμα πρόβειου γάλακτος, καθώς και από πολύ συμπαγή σύσταση. Όταν καταναλώνεται, ωστόσο, το ώριμο τυρί λιώνει στο στόμα, αφήνοντας μια πολύ ευχάριστη γεύση ωριμασμένου πρόβειου τυριού. Τα διακοσμητικά στοιχεία του «Klenovecký syrec», σε αντίθεση με αυτά άλλων τυριών όπως το oštiepok, δεν προεξέχουν από την επιφάνεια του τυριού αλλά έχουν χαραχθεί σε αυτή.

Η παραγωγή του «Klenovecký syrec» έχει πλούσια παράδοση, όπως φαίνεται από τη χρήση και τη διατήρηση της ιστορικής του ονομασίας, «Klenovecký syrec», που χρησιμοποιείται ακόμη έως σήμερα. Το τυρί αρχικά παραγόταν μόνον από πρόβειο γάλα και, όταν αυτό δεν επαρκούσε, χρησιμοποιούνταν και αγελαδινό γάλα, ιδίως στα μικρά τυροκομεία. Το γάλα, στο παρελθόν και σήμερα, είτε μεταποιείται απευθείας στο αγρόκτημα είτε συλλέγεται από γειτονικούς παραγωγούς και μετατρέπεται σε τυρί κεντρικά, στο τοπικό τυροκομείο, με την παραδοσιακή μέθοδο «της στάνης».

Στο Klenovec και τους γειτονικούς ορεινούς οικισμούς της περιοχής Gemer-Malohont υπάρχει μεγάλη παράδοση προβατοτροφίας, που αποτελούσε την κύρια πηγή εισοδήματος (Z Malohontu Slovenské pohľady, 1852, αριθ. 5, σ. 40).

Το «Klenovecký syrec» παραγόταν στις στάνες των βοσκών ήδη από τα μέσα του 18ου αιώνα. Αυτό αποδεικνύεται από το διάταγμα του Αρχιδούκα Štefan του 1780. Εξαγόταν επίσης από την Ουγγαρία στη Βιέννη και τη Βουδαπέστη [J. Keresteš – J. Selecký: Syrárstvo na Slovensku — história a technológie (Τυροκομία στη Σλοβακία — ιστορία και τεχνική), Považská Bystrica, 2005, σ. 107]. Στην ίδια γραπτή πηγή γίνεται αναφορά στα τυροκομεία, τα οποία επίσης άρχισαν να παράγουν «Klenovecký syrec» από το 1850, παραγωγή που εγκαινίασε η οικογένεια του Michal Bútora.

Χάρη στην ποιότητά του, το «Klenovecký syrec» απέκτησε μεγάλη φήμη και ήταν περιζήτητο μεταξύ των καταναλωτών. Το 1852, το περιοδικό Slovenské noviny (αριθ. 34, σ. 134) έγραφε: «το τυρί του Klenovec πρέπει να αρχίσει να διατίθεται στο εμπόριο, καθώς αυτό το πολύ γνωστό τυρί μπορεί ασφαλώς να γίνει πολύ δημοφιλές».

Καθώς η τεχνολογία παραγωγής του «Klenovecký syrec» βελτιώθηκε, αναπτύχθηκαν ποικιλίες και, σταδιακά, όταν το πρόβειο γάλα ήταν λιγοστό ή στη διάρκεια του χειμώνα, το τυρί παραγόταν επίσης με αγελαδινό γάλα. Για παράδειγμα, ήδη από το 1866 χρησιμοποιούνταν «αγγλικά πιεστήρια» για τη βελτίωση της παραγωγής. Τότε επίσης άρχισε ο υποκαπνισμός του τυριού ή η επικάλυψή του με τέφρα ξύλου ή ο χρωματισμός του με πράσινο χρώμα, ώστε να μοιάζει καλυμμένο με οξείδιο του χαλκού. Εννοείται πως η χρωματισμένη κρούστα απομακρυνόταν από το τυρί πριν αυτό καταναλωθεί.

Αδιαμφισβήτητη μαρτυρία της παραγωγής του «Klenovecký syrec» αποτελούν οι διάφορες μορφές διαφήμισης που δημοσιεύθηκαν στο Národnie noviny από το 1886 έως το 1897.

Ο R. R. Kubányi, δάσκαλος στο Klenovec, δημοσίευσε τις εξής πληροφορίες για το τυρί: «η ποιότητα του τυριού του Klenovec είναι γνωστή επί περισσότερο από έναν αιώνα [δηλαδή περίπου από το 1765], τόσο στη δική μας περιοχή της Σλοβακίας όσο και σε όλη την ορεινή περιοχή, και τα τελευταία 20-30 χρόνια ακόμη και πέρα από τα σύνορα» R. R. Kubányi: Z Klenovca v Malohonte (Από το Klenovec στο Malohont) Obzor (Horizon), 3, 15.8.1865, αριθ. 23, σ. 179).

«Πολλά χρόνια πριν, παραγόταν ένα στρογγυλό τυρί από πρόβειο γάλα γύρω από τη σλοβακική πόλη Klenovec και εκτιμώνταν ιδιαιτέρως για την ποιότητά του, ενώ κατά τη δεκαετία του 1860 είχε φθάσει ακόμη και να εξάγεται στη Γερμανία» O. Laxa: Sýrařství (Τυροκομία), Πράγα 1924, σ. 363-365).

Το «Klenovecký syrec» δεν ήταν γνωστό μόνο στο παρελθόν, αλλά είναι δημοφιλές ακόμη και σήμερα. Προβάλλεται ως εκλεκτό έδεσμα στην Klenovecká rontouka, μια πολύ γνωστή τοπική εκδήλωση που διοργανώνεται στο Klenovec (από ενημερωτικό φυλλάδιο της εκδήλωσης).

Κατά την παρασκευή του «Klenovecký syrec», έχει διατηρηθεί η παραδοσιακή βασική διαδικασία παραγωγής και το σχήμα ρόδας με τα ιδιαίτερα διακοσμητικά στοιχεία του.

Παραπομπή στη δημοσίευση των προδιαγραφών

[άρθρο 5 παράγραφος 7 του κανονισμού (ΕΚ) αριθ. 510/2006 (3)]

http://www.upv.sk/swift_data/source/pdf/specifikacie_op_oz/SPECIFIKACIA%20-%20KLENOVECKY%20SYREC.pdf

---

(1)  ΕΕ L 343 της 14.12.2012, σ. 1.

(2)  ΕΕ L 93 της 31.3.2006, σ. 12. Αντικαταστάθηκε από τον κανονισμό (EE) αριθ. 1151/2012.

(3)  Βλέπε υποσημείωση 2.

---